Unul dintre medicamentele anti-Covid propuse de AstraZeneca are rezultate "dezamăgitoare".
AstraZeneca are trei propuneri pentru a combate epidemia de coronavirus. Unul dintre medicamente, folosit pentru pacienţii cu leucemie, nu are rezultatele dorite. În faza de testare se mai află un vaccin dezvoltat alături de Oxford University, dar şi un tratament experimental bazat pe anticorpi.
Calquence, medicamentul pentru tratarea leucemiei de la AstraZeneca, are rezultate "dezamăgitoare" în tratarea pacienţilor cu Covid, susţine chiar compania britanică, citată de Reuters.Rezultatele obţinute la mijlocul fazei de testare au arătat că medicamentul nu a reuşit să îmbunătăţească rata de supravieţuire şi nici să prevină insuficienţa pulmonară, deşi iniţial au existat semnale pozitive în acest sens.Totodată, AstraZeneca a spus că celelalte eforturi de a combate pandemia nu au fost afectate. Astfel, AstraZeneca mai are două propuneri pentru un posibil medicament anti-Covid: Un vaccin dezvoltat alături de Oxford University, dar şi un tratament experimental bazat pe anticorpi.Anunţul britanicilor vine după ce la începutul săptămânii Pfizer şi BioNTech au dezvăluit că vaccinul lor are o eficienţă de peste 90% în rândul pacienţilor de Covid.